CELEX: 32022D0151
Language: fi
Date: 2022-02-03 00:00:00
Title: Neuvoston päätös (YUTP) 2022/151, annettu 3 päivänä helmikuuta 2022, Euroopan unionin tukitoimesta tiettyjen erityisen haavoittuvassa asemassa olevien henkilöiden evakuoinnille Afganistanista

4.2.2022   
               
               
                  FI
               
               
                  Euroopan unionin virallinen lehti
               
               
                  L 25/11
               
            
         NEUVOSTON PÄÄTÖS (YUTP) 2022/151,
         annettu 3 päivänä helmikuuta 2022,
         Euroopan unionin tukitoimesta tiettyjen erityisen haavoittuvassa asemassa olevien henkilöiden evakuoinnille Afganistanista
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 10 päivänä joulukuuta 2001 yhteisen toiminnan 2001/875/YUTP (1) Euroopan unionin erityisedustajan, jäljempänä ’erityisedustaja’, nimittämisestä Afganistaniin. Erityisedustajan toimeksiantoa jatkettiin useita kertoja, viimeksi neuvoston päätöksellä (YUTP) 2017/289 (2)31 päivään elokuuta 2017 saakka.
                  
               
                     (2)
                  
                  
                     Neuvosto hyväksyi 30 päivänä toukokuuta 2007 yhteisen toiminnan 2007/369/YUTP (3) Euroopan unionin poliisioperaation perustamisesta Afganistaniin (EUPOL Afganistan). EUPOL Afganistan -operaation voimassaoloa jatkettiin useita kertoja, viimeksi neuvoston päätöksellä (YUTP) 2016/2040 (4)15 päivään syyskuuta 2017.
                  
               
                     (3)
                  
                  
                     Taleban käynnisti 1 päivänä toukokuuta 2021 hyökkäyksen ja otti vähitellen haltuunsa yhä enemmän Afganistanin alueita. Taleban-joukot valtasivat Kabulin ja syrjäyttivät perustuslaillisen hallituksen 15 päivänä elokuuta 2021.
                  
               
                     (4)
                  
                  
                     Afganistanin tilanteesta 31 päivänä elokuuta 2021 annetussa julkilausumassa neuvosto totesi seuraavaa: ”EU:n kansalaisten ja mahdollisuuksien mukaan myös EU:n ja sen jäsenvaltioiden kanssa yhteistyötä tehneiden Afganistanin kansalaisten ja heidän perheidensä evakuointi on EU:lle prioriteetti ja sitä jatketaan edelleen”.
                  
               
                     (5)
                  
                  
                     Neuvosto totesi 15 päivänä syyskuuta 2021 antamissaan Afganistania koskevissa päätelmissä seuraavaa: ”… kansainvälinen yhteisö, EU ja sen jäsenvaltiot mukaan luettuina, on elokuusta 2021 lähtien yhdessä pyrkinyt äärimmäisissä olosuhteissa evakuoimaan tuhansia EU:n kansalaisia ja kolmansien maiden kansalaisia, myös afganistanilaisia, jotka työskentelivät diplomaattiedustustoissa, ja afganistanilaisia, jotka ovat vaarassa siksi, että he ovat periaatteellisesti sitoutuneet yhteisiin arvoihimme. Tämä on ollut todellinen osoitus EU:n solidaarisuudesta.”
                  
               
                     (6)
                  
                  
                     Näissä poikkeuksellisissa olosuhteissa Euroopan ulkosuhdehallinto (EUH) on järjestänyt ja johtanut 1 päivästä kesäkuuta 2021 alkaen afganistanilaisten, ja erityisesti sellaisten afganistanilaisten, evakuointeja, jotka olivat työskennelleet erityisedustajan tai EUPOL Afganistan -operaation palveluksessa ja unionin kanssa yhteistyötä tehneiden muiden erityisen haavoittuvassa asemassa olevien afganistanilaisten sekä heidän huollettavinaan olevien lähiomaisten evakuointeja. Tällaisia evakuointeja olisi jatkettava vuonna 2022. EUH on laatinut luettelon henkilöistä, jotka ovat oikeutettuja evakuointiin 1 päivästä lokakuuta 2021. EUH voi muuttaa sitä tarvittaessa.
                  
               
                     (7)
                  
                  
                     Yhteisen ulko- ja turvallisuuspolitiikan puitteissa toteutettavalla operatiivisella toimella olisi tuettava kyseisiä evakuointeja,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Tavoitteet ja soveltamisala
            
               1.   Unioni tukee 1 päivän kesäkuuta 2021 ja 31 päivän joulukuuta 2022 välisenä aikana seuraavien henkilöiden evakuointia Afganistanista:
               
                           a)
                        
                        
                           Afganistaniin nimitetyn EU:n erityisedustajan, jäljempänä ’erityisedustaja’, henkilöstöön kuuluneet työntekijät;
                        
                     
                           b)
                        
                        
                           EUPOL Afganistan -operaation henkilöstöön kuuluneet työntekijät;
                        
                     
                           c)
                        
                        
                           seuraavat erityisen haavoittuvassa asemassa olevat muut henkilöt:
                           
                                       —
                                    
                                    
                                       Afganistanissa politiikan tai turvallisuuden alalla toimivat virkamiehet tai muut ammattilaiset (kuten tuomarit, syyttäjät, poliisit, sotilashenkilöstöön kuuluvat ja toimittajat), jotka on koulutettu osana unionin politiikkojen täytäntöönpanoa tai jotka osallistuivat siihen,
                                    
                                 
                                       —
                                    
                                    
                                       EUPOL Afganistan -operaation ja erityisedustajan entisten tavarantoimittajien työntekijät, ja
                                    
                                 
                                       —
                                    
                                    
                                       Kabulissa sijaitsevan unionin edustuston tavarantoimittajien työntekijät, jotka toimivat näissä tehtävissä 16 päivän elokuuta 2019 ja 15 päivän elokuuta 2021 välisenä aikana ja,
                                    
                                 
                     
                           d)
                        
                        
                           edellä olevissa a, b tai c alakohdissa lueteltujen henkilöiden huollettavana olevat aviopuolisot, lapset, vanhemmat ja naimattomat sisaret.
                        
                     
            
               2.   EUH järjestää 1 kohdassa tarkoitettuja evakuointeja ja hallinnoi niitä Unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, alaisuudessa.
            
            
               3.   Korkea edustaja vastaa tämän päätöksen täytäntöönpanosta.
            
         
         
            2 artikla
            Rahoitusjärjestelyt
            
               1.   Rahoitusohje tämän toimen toteuttamiseksi on 1 990 000 euroa.
            
            
               2.   Kaikkia menoja hallinnoidaan unionin yleiseen talousarvioon sovellettavien sääntöjen ja menettelyjen mukaisesti.
            
            
               3.   Komissio valvoo 2 kohdassa tarkoitettujen menojen asianmukaista hallinnointia. Se tekee tätä varten tarvittavan sopimuksen EUH:n kanssa.
            
         
         
            3 artikla
            Voimaantulo ja kesto
            Tämä päätös tulee voimaan päivänä, jona se hyväksytään.
            Sitä sovelletaan 1 päivästä kesäkuuta 2021.
         
         
            Tehty Brysselissä 3 päivänä helmikuuta 2022.
            
               
                  Neuvoston puolesta
               
               
                  Puheenjohtaja
               
               J.-Y. LE DRIAN
            
         
         
            (1)  Neuvoston yhteinen toiminta 2001/875/YUTP, 10 päivältä joulukuuta 2001, Euroopan unionin erityisedustajan nimittämisestä Afganistaniin (EYVL L 326, 11.12.2001, s. 1).
         
            (2)  Neuvoston päätös (YUTP) 2017/289, annettu 17 päivänä helmikuuta 2017, Euroopan unionin Afganistaniin nimitetyn erityisedustajan toimeksiannon jatkamisesta annetun päätöksen (YUTP) 2015/2005 muuttamisesta (EUVL L 42, 18.2.2017, s. 13).
         
            (3)  Neuvoston yhteinen toiminta 2007/369/YUTP, 30 päivältä toukokuuta 2007, Euroopan unionin Afganistanissa toteuttaman poliisioperaation perustamisesta (Europol Afganistan) (EUVL L 139, 31.5.2007, s. 33).
         
            (4)  Neuvoston päätös (YUTP) 2016/2040, annettu 21 päivänä marraskuuta 2016, Euroopan unionin poliisioperaatiosta Afganistanissa (EUPOL Afganistan) annetun päätöksen 2010/279/YUTP muuttamisesta säätämällä sen lakkauttamisesta (EUVL L 314, 22.11.2016, s. 20).